[pic] | EUROOPA ÜHENDUSTE KOMISJON |

Brüssel 6.12.2007

KOM(2007) 777 lõplik

2007/0271 (COD)

Kohandamine kontrolliga regulatiivmenetlusega Ettepanek

EUROOPA PARLAMENDI JA NÕUKOGU MÄÄRUS

millega muudetakse määrust (EÜ) nr 2150/2002 (jäätmestatistika kohta) komisjoni rakendusvolituste osas

(komisjoni esitatud)

SELETUSKIRI

1. Ettepaneku taust

1.1 Komiteemenetluse ümberkorraldamine

Nõukogu 28. juuni 1999. aasta otsust 1999/468/EÜ, millega kehtestatakse komisjoni rakendusvolituste kasutamise menetlused,[1] on muudetud nõukogu 17. juuli 2006. aasta otsusega 2006/512/EMÜ[2].

Muudetud otsuse 1999/468/EÜ artikliga 5a on kehtestatud uus kontrolliga regulatiivmenetlus, mida kasutatakse üldmeetmete puhul, mille eesmärgiks on asutamislepingu artiklis 251 sätestatud korras vastuvõetud põhiaktide vähemoluliste sätete muutmine, sealhulgas mõningaid selliseid sätteid välja jättes või uusi vähemolulisi sätteid juurde lisades.

1.2. Muutmine esmajärjekorras ja tavakorras

Euroopa Parlament, nõukogu ja komisjon on oma ühisavalduses[3] esitanud loetelu põhidokumentidest, mida tuleb kiiresti kohandada muudetud otsusega, et võtta nende puhul kasutusele uus kontrolliga regulatiivmenetlus (edaspidi „esmajärjekorras kohandamine”). Selleks, et kohaldada kontrolliga regulatiivmenetlust ka muude kaasotsustamismenetlusega vastuvõetud dokumentide suhtes, mis otsuse 2006/512/EÜ jõustumise ajal juba kehtisid, on ühises seisukohas esitatud üleskutse kohandada kehtiva korra kohaselt ka neid õigusakte (edaspidi „tavakorras kohandamine”).

Komisjon võttis endale kohustuse vaadata läbi kõik need õigusaktid, et esitada enne 2007. aasta lõppu ettepanekud õigusaktide muutmiseks, et neid vajadusel uue kontrolliga regulatiivmenetlusega kohandada[4].

1.3. Meetod

Nagu on osutatud komisjoni (...) teatises Euroopa Parlamendile ja nõukogule, on komisjon vaadanud tähelepanelikult läbi kõik kaasotsustamismenetlusega vastuvõetud õigusaktid, et teha kindlaks need, mille kohaselt on komisjonil volitused võtta vastu üldmeetmeid kõnealuste põhiaktide vähemoluliste sätete muutmiseks. Komisjon tegi läbivaatamise tulemusena kindlaks enam kui 200 õigusakti, mida tuleks kohandada.

Mõned neist õigusaktidest sisalduvad ka komisjoni kodifitseerimisprogrammis. Üks selline õigusakt on määrus (EÜ) nr 2150/2002 jäätmestatistika kohta[5]. Olenevalt sellest, kui kaugele on kodifitseerimisprotsessiga jõutud, peaks uue korraga kohandamine toimuma kas kodifitseeritud ettepaneku ümbersõnastamise või, nagu praegusel juhul, õigusakti muutmise teel.

2. ETTEPANEKU ÕIGUSLIK KÜLG

Kohandamise eesmärk on võtta kasutusele kontrolliga regulatiivmenetlus sellisel kujul, nagu see on ette nähtud muudetud otsuse 1999/468/EÜ artikliga 5a. Käesoleval juhul on määruses (EÜ) nr 2150/2002 sätestatud, et komisjonil on õigus määratleda nõuetekohased kvaliteedi hindamise kriteeriumid ning kvaliteediaruannete sisu, rakendada prooviuuringute tulemusi ja kohandada lisade sisu. Kuivõrd tegemist on üldiste meetmetega, mille eesmärk on muuta määruse (EÜ) nr 2150/2002 vähemolulisi sätteid, sealhulgas seda täiendada uute vähemoluliste sätete lisamisega, tuleb need vastu võtta kooskõlas otsuse 1999/468/EÜ artiklis 5a sätestatud kontrolliga regulatiivkomitee menetlusega.

Kuna algõigusakt on määrus, tuleb seda kohandada samaväärse õigusaktiga.

2007/0271 (COD)

Kohandamine kontrolliga regulatiivmenetlusega Ettepanek

EUROOPA PARLAMENDI JA NÕUKOGU MÄÄRUS

millega muudetakse määrust (EÜ) nr 2150/2002 (jäätmestatistika kohta) komisjoni rakendusvolituste osas

(EMPs kohaldatav tekst)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 285 lõiget 1,

võttes arvesse komisjoni ettepanekut[6],

võttes arvesse Euroopa Majandus- ja Sotsiaalkomitee arvamust[7],

tegutsedes asutamislepingu artiklis 251 sätestatud korras[8]

ning arvestades järgmist:

(1) Euroopa Parlamendi ja nõukogu 25. novembri 2002. aasta määruses (EÜ) nr 2150/2002 (jäätmestatistika kohta)[9] on sätestatud, et teatavad meetmed tuleb vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused[10].

(2) Otsust 1999/468/EÜ on muudetud otsusega 2006/512/EÜ, millega kehtestati kontrolliga regulatiivmenetlus, mida tuleb kohaldada selliste üldmeetmete puhul, mille eesmärk on muuta asutamislepingu artikliga 251 sätestatud korras vastuvõetud põhiaktide vähemolulisi sätteid, sealhulgas selliseid sätteid välja jättes või lisades.

(3) Vastavalt Euroopa Parlamendi, nõukogu ja komisjoni ühisavaldusele otsuse 2006/512/EÜ kohta tuleks selleks, et kõnealust uut menetlust kohaldada artikliga 251 sätestatud korras vastuvõetud ja juba jõustunud õigusaktide suhtes, neid õigusakte kohandada kooskõlas kehtivate menetlustega.

(4) Määruse (EÜ) nr 2150/2002 puhul tuleb eelkõige anda komisjonile õigus määratleda nõuetekohased kvaliteedi hindamise kriteeriumid ning kvaliteediaruannete sisu, rakendada prooviuuringute tulemusi ja kohandada lisade sisu. Kuivõrd tegemist on üldiste meetmetega, mille eesmärk on muuta määruse (EÜ) nr 2150/2002 vähemolulisi sätteid, sealhulgas seda täiendada uute vähemoluliste sätete lisamisega, tuleb need vastu võtta kooskõlas otsuse 1999/468/EÜ artiklis 5a sätestatud kontrolliga regulatiivkomitee menetlusega.

(5) Seetõttu tuleks määrust (EÜ) nr 2150/2002 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 2150/2002 muudetakse järgmiselt.

1. Artikli 1 lõige 5 asendatakse järgmisega:

„5. Komisjon koostab vastavustabeli III lisas esitatud statistilise liigituse ja komisjoni otsusega 2000/532/EÜ kehtestatud jäätmete nimistu vahel. Meetmed, mille eesmärk on muuta käesoleva määruse vähemolulisi sätteid neid täiendades, võetakse vastu vastavalt artikli 7 lõikes 3 osutatud kontrolliga regulatiivmenetlusele.”

2. Artikli 3 lõige 1 asendatakse järgmisega:

„1. Liikmesriigid hangivad teises lõigus nimetatud korras määratletavaid kvaliteedi- ja täpsustingimusi järgides I ja II lisas loetletud karakteristikute täpsustamiseks vajalikud andmed ühel järgmistest viisidest:

- vaatlustega,

- kasutades haldus- või muid allikaid, näiteks ühenduse jäätmehooldust käsitlevate õigusaktide kohased andmete esitamise kohustused,

- näidiste või jäätmetega seotud hinnangfunktsioonidel põhinevate statistilise hindamise meetoditega või

- eelnimetatud viiside ühendamisega.

Kvaliteedi- ja täpsustingimused määrab kindlaks komisjon. Meetmed, mille eesmärk on muuta käesoleva määruse vähemolulisi sätteid neid täiendades, võetakse vastu vastavalt artikli 7 lõikes 3 osutatud kontrolliga regulatiivmenetlusele.

Töökoormuse vähendamiseks on riikide ametiasutustel ja komisjonil iga liikmesriigi ja komisjoni poolt kindlaksmääratud piiride ja tingimuste kohaselt nende pädevuse piires juurdepääs haldusandmete allikatele.”

3. Artikli 5 lõige 4 asendatakse järgmisega:

„4. Prooviuuringute järelduste alusel teavitab komisjon Euroopa Parlamenti ja nõukogu võimalustest koostada statistika jäätmete importi ja eksporti käsitlevatesse prooviuuringutesse kuuluvate tegevusalade ja karakteristikute kohta. Komisjon võtab vastu vajalikud rakendusmeetmed. Meetmed, mille eesmärk on muuta käesoleva määruse vähemolulisi sätteid neid täiendades, võetakse vastu vastavalt artikli 7 lõikes 3 osutatud kontrolliga regulatiivmenetlusele.”

4. Artikkel 6 asendatakse järgmisega:

„Artikkel 6

Rakendusmeetmed

1. Käesoleva määruse rakendamiseks vajalikud meetmed võetakse vastu artikli 7 lõikes 2 ettenähtud korras.

Need meetmed on:

a) tulemuste töötlemine vastavalt artikli 3 lõigetele 2, 3 ja 4, võttes arvesse liikmesriigi majandusstruktuure ja tehnilisi tingimusi; Nende meetmete rakendamisel võib lubada üksikutel liikmesriikidel jätta jaotises teatavad kirjed esitamata, kui tõestatakse, et selle mõju statistika kvaliteedile on väike. Kõikidel erandi lubamise juhtudel esitatakse jäätmete koguhulk iga kirje kohta, mis on loetletud I lisa 2. jao punktis 1 ja 8. jao punktis 1;

b) sobivate tingimuste kehtestamine liikmesriikide tulemuste edastamiseks kahe aasta jooksul alates käesoleva määruse jõustumisest;

2. Vastavalt artikli 7 lõikes 3 osutatud kontrolliga regulatiivmenetlusele võetakse vastu meetmed, mille eesmärgiks on muuta või täiendada käesoleva määruse vähemolulisi sätteid, mis käsitlevad eelkõige:

a) andmete kogumise ja statistilise töötlemise ning tulemuste töötlemise ja edastamise kohandamist majandusliku ja tehnilise arenguga;

b) I, II ja III lisas loetletud spetsifikatsioonide kohandamist;

c) nõuetekohaste kvaliteedi hindamise kriteeriumide ning I ja II lisa 7. jaos nimetatud kvaliteediaruannete sisu määratlemist;

d) artikli 4 lõikes 3 ja artikli 5 lõikes 1 ettenähtud prooviuuringute tulemuste rakendamist.”

5. Artikkel 7 asendatakse järgmisega:

„Artikkel 7

Komitee

1. Komisjoni abistab otsuse 89/382/EMÜ, Euratom artikliga 1 loodud statistikaprogrammi komitee.

2. Käesolevale lõikele viitamisel kohaldatakse otsuse 1999/468/EÜ artikleid 5 ja 7, võttes arvesse nimetatud otsuse artiklit 8.

Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud.

3. Käesolevale lõikele viitamisel kohaldatakse otsuse 1999/468/EÜ artiklit 5a (lõiked 1–4) ja artiklit 7, võttes arvesse nimetatud otsuse artiklit 8.

4. Komisjon edastab direktiiviga 2006/12/EÜ asutatud komiteele meetmete eelnõud, mida ta kavatseb esitada statistikaprogrammi komiteele.”

6. Artiklis 8 asendatakse sõnad „artikli 7 lõikes 2” sõnadega „artikli 7 lõikes 3”.

7. I lisa muudetakse järgmiselt.

8. 2. jao punkti 2 viimane lause asendatakse järgmisega:

„Nende prooviuuringute järelduste põhjal võtab komisjon vastu vajalikud rakendusmeetmed. Meetmed, mille eesmärk on muuta käesoleva määruse vähemolulisi sätteid neid täiendades, võetakse vastu vastavalt artikli 7 lõikes 3 osutatud kontrolliga regulatiivmenetlusele.”

9. 7. jao punkt 1 asendatakse järgmisega:

„1. Iga 8. jaos loetletud kirje (tegevusalad ja majapidamised) kohta märgivad liikmesriigid protsendimäära, mida koostatud statistika esindab vastava kirje jäätmete üldkogumist. Katvuse miinimumnõude määrab kindlaks komisjon. Meetmed, mille eesmärk on muuta käesoleva määruse vähemolulisi sätteid neid täiendades, võetakse vastu vastavalt artikli 7 lõikes 3 osutatud kontrolliga regulatiivmenetlusele.”

10. II lisa muudetakse järgmiselt.

11. 7. jao punkt 1 asendatakse järgmisega:

„1. Iga 3. jaos loetletud karakteristiku ja iga 8. jao punktis 2 loetletud toimingute liigi kohta märgivad liikmesriigid protsendimäära, mida koostatud statistika esindab vastava kirje jäätmete üldkogumist. Katvuse miinimumnõude määrab kindlaks komisjon. Meetmed, mille eesmärk on muuta käesoleva määruse vähemolulisi sätteid neid täiendades, võetakse vastu vastavalt artikli 7 lõikes 3 osutatud kontrolliga regulatiivmenetlusele.”

12. 8. jao punkti 3 viimane lause asendatakse järgmisega:

„Nende prooviuuringute järelduste põhjal võtab komisjon vastu vajalikud rakendusmeetmed. Meetmed, mille eesmärk on muuta käesoleva määruse vähemolulisi sätteid neid täiendades, võetakse vastu vastavalt artikli 7 lõikes 3 osutatud kontrolliga regulatiivmenetlusele.”

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas .

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Euroopa Parlamendi nimel Nõukogu nimel

president eesistuja

[1] EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).

[2] ELT L 200, 22.7.2006, lk 11.

[3] ELT C 255, 21.10.2006, lk 1.

[4] PE 376.314v01-00 – A6-0236/2006 (parlamendi raportile lisatud komisjoni deklaratsioon).

[5] EÜT L 332, 9.12.2002, lk 1. Määrust on viimati muudetud määrusega (EÜ) nr 1893/2006 (ELT L 393, 30.12.2006, lk 1).

[6] ELT C […] , […], lk […].

[7] ELT C […] , […], lk […].

[8] ELT C […] , […], lk […].

[9] EÜT L 332, 9.12.2002, lk 1. Määrust on viimati muudetud määrusega (EÜ) nr 1893/2006 (ELT L 393, 30.12.2006, lk 1).

[10] EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).